جعفر الاکبر

امیر ابو فضل جعفر الاکبر بن عبد اللہ المنصور بن محمد بن علی بن عبد اللہ بن عباس ہاشمی قرشی (125 – صفر 151 ہجری / 742 – مارچ 768 عیسوی)، مختصراً جعفر الاکبر کے نام سے معروف، عباسی امیر اور والی تھے۔ وہ عباسی خلافت کے دوسرے خلیفہ ابو جعفر المنصور کے سب سے بڑے بیٹے اور خلیفہ محمد المہدی کے بھائی تھے۔
 پیدائش و نسب 
جعفر بن عبد اللہ منصور بن محمد بن علی بن عبد اللہ بن عباس بن عبد المطلب بن ہاشم … عدنان تک ان کا سلسلۂ نسب پہنچتا ہے۔
ان کی والدہ اُم موسیٰ بنت منصور حميریہ یمنيہ تھیں، جو منصور کی پہلی زوجہ تھیں اور ان کی وفات تک منصور نے کوئی اور نکاح نہیں کیا۔ ان کا نسب حمیر کے ملوک تک پہنچتا ہے اور ان کے والد منصور حميری اور بھائی یزید تھے۔ والدها منصور الحميري، ولديها أخ اسمه يزيد.
 ولادت 
امیر جعفر 125 ہجری / 742–743 عیسوی میں حميمہ (بلقاء، جند الاردن کے علاقے میں) پیدا ہوئے۔ ان کی کنیت ابو فضل تھی۔ 

 بچپن 
جب جعفر گیارہ یا بارہ برس کے ہوئے تو ان کے والد المنصور عباسی خلافت کے دوسرے خلیفہ بنے۔ ان کی والدہ اُم موسیٰ سے دو بیٹے پیدا ہوئے: محمد اور جعفر۔ ان کی والدہ 764ء میں، بغداد کو دار الخلافہ بنانے کے ایک سال بعد، وفات پا گئیں۔ انھیں جعفر الاکبر اس لیے کہا جاتا ہے کیونکہ منصور کی ایک کنیز کردیہ نے بھی ایک بیٹا جنا تھا جس کا نام جعفر رکھا گیا اور وہ جعفر الاصغر کہلایا۔
 عملی زندگی 
 ولایت موصل 
جعفر کی عمر بیس سال تھی جب انھوں نے موصل کی ولایت سنبھالی۔ وہ دو سال (762–764ء) تک والی رہے۔ بڑے بیٹے کی حیثیت سے وہ خلافت کے امیدوار تھے، مگر المنصور نے اپنے دوسرے بیٹے المہدی کی فتوحات (خصوصاً طبرستان کی فتح 758–759ء) کی بنا پر اسے زیادہ موزوں پایا۔
 ولایتِ عہد 
جعفر الاکبر اور محمد المہدی دونوں خلافت کے وارث اور امیدوار سمجھے جاتے تھے، لیکن 147 ہجری / 764ء میں المنصور نے عیسیٰ بن موسیٰ پر دباؤ ڈال کر المہدی کو مقدم کیا۔

 وفات 
جعفر اپنے والد کی زندگی ہی میں 25 سال کی عمر میں صفر 151 ہجری / مارچ 768ء میں وفات پا گئے۔ ان کے والد نے ان کی نمازِ جنازہ پڑھائی اور انھیں رات کے وقت مقابر قریش، بغداد میں دفن کیا گیا۔ فصلَّى عليه أبُوه، ودُفن ليلًا في مقابر قُريش في بَغْدَاد.

 ذاتی زندگی 
جعفر نے سلسل بنت عطاء سے نکاح کیا جو خیزران بنت عطاء کی بہن تھیں۔ ان سے ان کے کئی بچے ہوئے، جن میں سلیمان، عیسیٰ، عبید اللہ (اور بعض کے مطابق عیسیٰ اور جعفر)، زبیدہ (جو ہارون الرشید کی زوجہ بنی) اور لبابہ شامل ہیں۔ ان کی پرورش پہلے ان کے والد المنصور اور بعد میں ان کے بھائی خلیفہ محمد المہدی نے کی۔

 حوالہ جات 

 کتابیات 



زمرہ:عباسی شخصیات
زمرہ:740ء کی دہائی کی پیدائشیں
زمرہ:760ء کی دہائی کی وفیات
زمرہ:سال پیدائش غیر یقینی
زمرہ:عرب مسلم شخصیات
زمرہ:آٹھویں صدی کی عرب شخصیات
زمرہ:آٹھویں صدی کی عباسی شخصیات
زمرہ:موصل کے عباسی گورنر
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:والدہ ویکی ڈیٹا سے ماخوذ
زمرہ:والد ویکی ڈیٹا سے ماخوذ
زمرہ:مدفن ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:بغداد میں وفات پانے والی شخصیات
زمرہ:768ء کی وفیات
زمرہ:صفحات مع استعمال P19 خاصیت
زمرہ:742ء کی پیدائشیں